Има ли определен давностен срок по ЗСПЗЗ, за съставяне на нотариален акт по давностно владение, обстоятелствена проверка и наследство за един от няколко наследника на ниви /около 15 дка/, като само той ги е доказал пред съдилищата със свои средства, заявил ги е в ПК, дава ги под аренда повече от 15 години.




Давностен срок
==============

 

Владелецът може да се снабди с констативен нотариален акт за придобиване по давност на земеделски земи, в случай че 10 години е владял същите, катозавладяването частите на останалите сънаследници и промяната по начало трябва да се манифестира пред тях и осъществи чрез действия, отблъскващи владението им и установяващи своене.  

 Независимо от какъв юридически факт произтича съсобствеността, е възможно този от съсобствениците, който упражнява фактическа власт върху чуждите идеални части, да превърне с едностранни действия държането им във владение. Ако се позовава на придобивна давност за чуждата идеална част, той трябва да докаже при спор за собственост, че е извършил действия, с които е обективирал спрямо останалите съсобственици намерението да владее техните идеални части за себе си – така ТР№ 1/2012 г. на ОСГК на ВКС.


Поздрави,  

адв. Николина Митова  

0898 303092


